ไทยพาณิชย์ชูพันธบัตรเกาหลี1ปีจ่าย4%
ไทยพาณิชย์  เผยกองพันธบัตรเกาหลีใต้กลับมาฮอต หลังผลตอบแทนสูงส่งกองทุนใหม่ลงทุน 1 ปีขาย ผลตอบแทน 4%
22 ก.ย. 2554

ไทยพาณิชย์  เผยกองพันธบัตรเกาหลีใต้กลับมาฮอต หลังผลตอบแทนสูงส่งกองทุนใหม่ลงทุน 1 ปีขาย ผลตอบแทน 4%
นางโชติกา สวนานนท์ กรรมการผู้อำนวยการ บริษัทหลักทรัพย์จัดการกองทุน (บลจ.) ไทยพาณิชย์ เปิดเผยถึงนโยบายการลงทุนในตราสารหนี้ต่างประเทศของบริษัทฯในขณะนี้ ได้เริ่มกลับเข้าไปลงทุนในพันธบัตรรัฐบาลเกาหลีใต้อีกครั้ง เนื่องจากมีอัตราผลตอบแทนอยู่ในระดับที่น่าสนใจ ซึ่งเป็นผลมาจากความต้องการถือครองเงินสกุลเหรียญสหรัฐของประเทศเกาหลีใต้เพิ่มขึ้น จนทำให้เกิดการขาดสภาพคล่องและส่งผลให้อัตราผลตอบแทนของพันธบัตรเกาหลีใต้เมื่อแปลงมาเป็นสกุลเงินเหรียญสหรัฐแล้วทำให้ผลตอบแทนที่สูงขึ้น
ทั้งนี้ ล่าสุดบริษัทฯ ประสบความสำเร็จจากการเสนอขายกองทุนเปิดไทยพาณิชย์ฟอร์เรน โนท 1Y45  ที่ลงทุนในพันธบัตรเกาหลีใต้ อายุ 1 ปี ซึ่งสามารถปิดขายได้ก่อนกำหนด จึงเตรียมขายกองทุนเปิดไทยพาณิชย์ฟอร์เรน โนท 1Y46 มูลค่า 750 ล้านบาท อายุ 1 ปี ลงทุนในพันธบัตรเกาหลีใต้ 99% อันดับความน่าเชื่อถือ A+(Fitch) ส่วนที่เหลือลงทุนในเงินฝากธนาคารไทยพาณิชย์ คาดผลตอบแทนประมาณ 4% ต่อปี ปิดความเสี่ยงจากอัตราแลกเปลี่ยนแล้ว ลงทุนขั้นต่ำ 10,000 บาท ระหว่างวันที่ 26-27 ก.ย.นี้
นอกจากนี้ บริษัทฯ ยังอยู่ระหว่างเสนอขายพร้อมกัน 2 กองทุน มูลค่ารวม 15,000 ล้านบาท ตั้งแต่วันนี้จนถึงวันที่ 26 ก.ย.2554  ประกอบด้วย กองทุนเปิดไทยพาณิชย์ตราสารหนี้ในประเทศ 3M14 อายุ 3 เดือน คาดผลตอบแทนประมาณ 3.36% ต่อปี และกองทุนเปิดไทยพาณิชย์ตราสารหนี้ 6M36 อายุ 6 เดือน คาดผลตอบแทนประมาณ 3.53% ต่อปี